**СЫБАЙЛАС ЖЕМҚОРЛЫҚҚА ҚАРСЫ МӘДЕНИЕТТІ ҚАЛЫПТАСТЫРУ МӘСЕЛЕЛЕРІ БОЙЫНША ЫНТЫМАҚТАСТЫҚ ТУРАЛЫ**

**АШЫҚ КЕЛІСІМ**

*Астана қ. 2016 жылғы « »*

Бұдан әрі «Қол қоюшылар» немесе «Тараптар» деп аталатын, бір тараптан, Қазақстан Республикасының Мемлекеттік қызмет істері министрлігі (бұдан әрі – Министрлік) және екінші тараптан, қоғамда сыбайлас жемқорлыққа қарсы мәдениетті қалыптастыру мәселелері бойынша ынтымақтастық туралы ашық келісімге (бұдан әрі – Келісім) қосылған үкіметтік емес ұйымдардың өкілдері, заңды тұлғалар, саяси партиялар, сондай-ақ азаматтар, екінші тараптан,

Қазақстан Республикасының 2015-2025 жылдарға арналған сыбайлас жемқорлыққа қарсы стратегиясында белгіленген мақсаттар мен міндеттерді **НАЗАРҒА АЛА ОТЫРЫП**,

сыбайлас жемқорлық құқық бұзушылықтарды түп-тамырымен жоюға бағытталған жемқорлыққа мүлдем төзбеушілік ахуалын қалыптастыру және алдын алу шараларын күшейту қажеттігін **ТҮСІНЕ ОТЫРЫП,**

елде сыбайлас жемқорлыққа қарсы мәдениетті қалыптастырудағы азаматтық қоғамның аса маңызды рөлін,және сыбайлас жемқорлыққа қарсы іс-қимыл мәселесінде қызметінің түрі мен нысанына, әлеуметтік жауапкершілігіне қарамастан кеммерциялық емес ұйымдар, заңды тұлғалар, саяси партиялар өкілдерімен, сондай-ақ азаматтармен қабылдау қажеттігін **МОЙЫНДАЙ ОТЫРЫП** осы Келісімге қосылды:

1. **ЖАЛПЫ ЕРЕЖЕЛЕР**

**1. Келісімнің мақсаттары мен міндеттері**

1. Осы Келісімнің мақсаты сыбайлас жемқорлықтың кез келген көріністеріне төзбеушілік жағдайын жасау және қоғамда сыбайлас жемқорлыққа қарсы жоғары мәдениетті қалыптастыру болып табылады.
2. Келісімнің негізгі міндеттері:
3. сыбайлас жемқорлыққа қарсы мәдениетті қалыптастыруға коммерциялық емес ұйымдарды, заңды тұлғаларды, саяси партияларды,   
   сондай-ақ азаматтарды тарту;
4. сыбайлас жемқорлық құқықбұзушылық жасауға негіз болатын себептер мен жағдайларды жою және болдырмау мәселесіне коммерциялық емес ұйымдардың, саяси партиялардың, сондай-ақ азаматтардың күштерін шоғырландыру;
5. азаматтардың құқығының және заңды мүддесінің қорғалуын қамтамасыз ету және әкімшілік кедергілерді азайту.

**2. Келісімнің мәні**

1. Аталған келісімнің мәні қоғамда сыбайлас жемқорлыққа қарсы мәдениетті қалыптастыру, сыбайлас жемқорлыққа қарсы   
   іс-қимыл жасауда азаматтардың белсенділігін арттыру мәселесі бойынша Тараптардың ынтымақтастығы болып табылады.
2. Ынтымақтастықтың нысанына сәйкес, басқа да бағыттар белгіленуі мүмкін.

**3. Ынтымақтастықтың бағыттары**

1. Осы Келісімнің мақсаттарын, міндеттерін және мәнін ескере отырып, сыбайлас жемқорлыққа қарсы мәдениетті қалыптастыруға тарту бойынша ынтымақтастықтың келесі мақсатты топтары белгіленді:
   1. жастар және жастар ұйымдары;
   2. әйелдер және әйелдердің қоғамдық бірлестіктері;
   3. бұқаралық ақпарат құралдары және журналистер;
   4. коммерциялық емес ұйымдар, оның ішінде құқық қорғау және кәсіподақ ұйымдары, заңды тұлғалар, саяси партиялар, сондай-ақ азаматтар;
   5. мәдениет қайраткерлері, кинематографиялық ұйымдар және кәсіби қызметі мәдени құндылықтарды сақтауға, дамытуға, таратуға, пайдалануға және оларға азаматтарды тартуға байланысты басқа да ұйымдар;
   6. этномәдени және діни ұйымдар;
   7. білім беру және ғылыми қызметкерлер, сондай-ақ, білім және ғылым саласындағы қоғамдық бірлістіктердің өкілдері;
   8. кәсіпкерлік субъектілері және олардың ассоциациялары (одақтар).

**4. Келісімнің тараптары**

1. Министрлік осы Келісім тараптарының бірі және мемлекеттік қызмет және сыбайлас жемқорлыққа қарсы іс-қимыл жөніндегі уәкілетті орган ретінде, өзіне ынтымақтастықтың бағыттары бойынша қызметті үйлестіру жөніндегі міндеттемелерді қабылдайды.
2. Қол қоюшылар осы Келісімге қосыла отырып, ынтымақтастықтың бір немесе бірнеше бағыттары бойынша өздеріне міндеттемелер қабылдайды.
3. **ЫНТЫМАҚТАСТЫҚТЫҢ БАҒЫТТАРЫ, МАҚСАТТАРЫ**

**МЕН МІНДЕТТЕРІ**

**5. Жастарды және жастар ұйымдарын сыбайлас жемқорлыққа қарсы мәдениетті қалыптастыруға тарту**

1. Ынтымақтастықтың мақсаты – жастар арасында сыбайлас жемқорлықтың кез келген көріністеріне төзбеушілік жағдайын жасау және сыбайлас жемқорлыққа қарсы мәдениетті қалыптастыру.
2. Ынтымақтастықтың міндеттері:
3. сыбайлас жемқорлыққа қарсы сана қалыптастыру және қазақстандық патриотизм сезімін нығайту;
4. жастар мен жастар ұйымдарын мемлекеттің сыбайлас жемқорлыққа қарсы саясатын жүзеге асыру жұмыстарына тарту;
5. студенттік ортада және жоғары оқу орындарында жемқорлықтың көріністеріне ескерту бойынша бірлескен шаралар қолдану.

**6. Әйелдер және әйелдер қоғамдық бірлестіктерін сыбайлас жемқорлыққа қарсы мәдениетті қалыптастыруға** **тарту**

1. Ынтымақтастықтың мақсаты – отбасында, оның ішінде өскелең ұрпақты сыбайлас жемқорлық көріністеріне төзбеушілік қатынас құндылығына тәрбиелеу және бойларын сіңіру.
2. Ынтымақтастықтың міндеттері:
   1. әйелдер және әйелдер қоғамдық бірлестіктерін мемлекеттің сыбайлас жемқорлыққа қарсы саясатын жүзеге асыруға тарту, олардың өскелең ұрпақты сыбайлас жемқорлыққа қарсы тәрбиелеудегі рөлін арттыру;
   2. сыбайлас жемқорлыққа қарсы білім беруде әйелдер қоғамдық бірлестіктерінің бастамаларын қолдау және жүзеге асыру.

**7. Сыбайлас жемқорлыққа қарсы мәдениетті қалыптастыруға бұқаралық ақпарат құралдарын және журналистерді тарту**

1. Ынтымақтастықтың мақсаты – салалық заңнаманың және Қазақстан Республикасының 2015-2025 жылдарға арналған сыбайлас жемқорлыққа қарсы стратегиясының ережелерін, мемлекеттің сыбайлас жемқорлыққа қарсы   
іс-қимыл саясатын БАҚ-та кеңінен жариялау арқылы сыбайлас жемқорлыққа қарсы мәдениетті қалыптастыру.

2. Ынтымақтастықтың міндеттері:

1) қоғамда сыбайлас жемқорлыққа қарсы сананы қалыптастыру;

2) сыбайлас жемқорлыққа қарсы іс-қимыл саласында қабылданып жатқан шаралар туралы азаматтарды уақтылы ақапараттандыру;

3) қоғамда сыбайлас жемқорлыққа қарсы мәдениетті қалыптастыруға бағытталған ақпараттық қызметтің тиімді тәсілдері мен әдістерін әзірлеуде күштерді біріктіру.

**8. Сыбайлас жемқорлыққа қарсы мәдениетті қалыптастыруға коммерциялық емес, оның ішінде құқық қорғау және кәсіподақ ұйымдарын, заңды тұлғаларды, саяси партияларды және азаматтарды тарту**

1. Ынтымақтастықтың мақсаты – еңбек ұжымдарында, мемлекеттік және азаматтық қызметшілердің, әскери қызметшілердің, құқық қорғау және басқа орган қызметкерлерінің арасында сыбайлас жемқорлыққа қарсы мәдениетті қалыптастыру.

2. Ынтымақтастықтың міндеттері: сыбайлас жемқорлыққа қарсы заңнаманы, сондай-ақ мемлекеттік қызметтер алу процедураларын, мемлекеттік сатып алуларға қатысуларды түсіндіру.

**9.** **Мәдениет қайраткерлерін, кинематографиялық ұйымдарды және кәсіби қызметі мәдени құндылықтарды сақтауға, дамытуға, таратуға, пайдалануға және оларға азаматтарды тартуға байланысты басқа да ұйымдарды сыбайлас жемқорлыққа қарсы мәдениетті қалыптастыруға тарту**

1. Ынтымақтастықтың мақсаты – мәдениет, әдебиет және өнер туындылары негізінде, мәдени құндылықтарды енгізе отырып сыбайлас жемқорлыққа қарсы мәдениетті қалыптастыру.

2. Ынтымақтастықтың міндеттері:

1. театр қойылымдары, сондай-ақ көркем фильмдер арқылы қоғамда сыбайлас жемқорлыққа қарсы мәдениетті қалыптастыруды қамтамасыз ету;
2. баспа, кітап шығару, радио тарату, теледидар және кинематография салаларында қоғамда сыбайлас жемқорлыққа қарсы мәдениет қалыптастыру бойынша бірлескен іс-қимыл қабылдау.

**10. Сыбайлас жемқорлыққа қарсы мәдениетті қалыптастыруға этномәдени және діни ұйымдарды тарту**

1. Ынтымақтастықтың мақсаты – Қазақстан халықтарының мәдениетіне сыбайлас жемқорлықтың жат құбылыс екеніне төзбеушілік ахуалын қалыптастыру, діннің жемқорлықты қабылдамайтындығын жариялау.
2. Ынтымақтастықтың міндеттері:
3. Отан сүйгіштік және рухани-адамгершілік тәрбие;
4. «Мәңгілік ел» идеологиясының контекстінде сыбайлас жемқорлыққа қарсы мәдениетті қалыптастыру;
5. түсіндірме жұмыстарын жүргізу;
6. дін қызметкерлерін даярлау үшін кәсіби оқу бағдарламаларын жүзеге асыратын рухани (діни) білім беру мекемелері арқылы сыбайлас жемқорлыққа қарсы тәрбиелеу негіздерімен білім беруді ұйымдастыру.

11. Б**ілім беру және ғылыми қызметкерлер, сондай-ақ, білім және ғылым саласындағы қоғамдық бірлістіктердің өкілдерін** сыбайлас жемқорлыққа қарсы мәдениетті қалыптастыруға тарту

1. Ынтымақтастықтың мақсаты – білім беру мекемелерінде, сондай-ақ ғылыми зерттеу мекемелерінде сыбайлас жемқорлыққа қарсы білім беру мен тәрбиелеу қызметін жандандыру.

2. Ынтымақтастықтың міндеттері:

1) сыбайлас жемқорлық профилактикасы және жемқорлықтың алдын алусаласындағы ғылыми зерттеулердің басым бағыттарын қалыптастыру;

2) сыбайлас жемқорлыққа қарсы мәдениетті қалыптастыру мәселелері бойынша білім беру қызметін ұсынатын ұйымдарға әдістемелік және әдіснамалық қолдау көрсетуді қамтамасыз ету;

3) білім беру мекемелерінде сыбайлас жемқорлыққа қарсы іс-қимылға бағытталған ұсынымдарды әзірлеу.

12. Сыбайлас жемқорлыққа қарсы мәдениетті қалыптастыруға кәсіпкерлік субъектілерді және олардың қауымдастықтарын (одақтарын) тарту

1. Ынтымақтастықтың мақсаты – қоғамда сыбайлас жемқорлыққа қарсы мәдениетті қалыптастыру, мемлекеттік басқарудың, бизнестің ашықтығын арттыру, бизнес-ортада сыбайлас жемқорлыққа қарсы іс-қимыл, әкімшілік кедергілерді азайту бойынша кешенді шараларды жүзеге асыру.

2. Ынтымақтастықтың міндеттері:

1) сыбайлас жемқорлық жағдай туғызатын себептерді бірлесіп анықтау және жою;

2) мемлекеттік қызметтер көрсетуге қоғамдық бақылауды күшейту және сапасын арттыру;

3) мемлекеттік органдардың, квазимемлекеттік компаниялардың, жеке кәсіпкерлік субъектілерінің қызметі бойынша ашықтықты қамтамасыз ету бойынша шаралар әзірлеу.

3. ҚОРЫТЫНДЫ ЕРЕЖЕЛЕР

13. Басқа шарттар

1. Осы Келісімнің мақсаттары мен міндеттеріне қол жеткізу үшін қол қоюшылар екі ай мерзімде Министрлікпен келісілген осы Келісімнің мақсаттары мен міндеттерін іске асыру жөніндегі бірлескен іс-қимыл Жоспарын қабылдауға міндеттеледі. Аталған талаптар Келісімге қосылуға ниет білдірген жеке тұлғаларға таратылмайды.

2. Осы Келісім оның мақсаттары мен міндеттерін мақұлдайтын коммерциялық емес ұйымдарға, заңды тұлғаларға, саяси партияларға, сондай-ақ Қазақстан Республикасының азаматтарына оған қосылу үшін ашық.

Осы Келісімге қосылуға ниет білдірген тұлғалар Келімнің *1 және   
2 қосымшасындағы* нысан бойынша қосылу туралы актіге қол қойып, оны депозитарииге жолдайды.

1. Келісімнің депозитариі ретінде Заңды тұлғалар үшін олардың тіркелген жерлері бойынша, сонымен қатар, азаматтар үшін олардың тұратын жерлері бойынша Министрліктің тиісті аймақтық департаменті белгіленеді.

**\_\_\_\_\_\_\_\_\_\_\_\_\_\_\_\_\_\_\_**